Šausmenīte

"Šausmenīte" () ir 2000. gada ASV šausmu kinokomēdija, kuras režisors ir Kīnens Īvorijs Veiens. Galvenās lomas atveido Anna Ferisa, Džons Ābrahamss, Šenona Elizabete, Karmena Elektra, Redžaina Hola un Šeri Outeri.

Filmā jauniešu kompānija notriec gājēju un nomet viņa līķi ezerā. Pēc gada nezināms cilvēks sāk sūtīt viņiem draudu vēstules un medīt viņus Ghostface kostīmā. Šī ir pirmā filma "Šausmenītes" filmu sērijā. Filma parodē vairākas šausmu un mistēriju filmas, kā arī vairākus 1990. gadu TV raidījumus. "Šausmenītes" sižets ir līdzīgs šausmu filmu "Kliedziens" un "Es zinu, ko jūs izdarījāt pagājušajā vasarā" sižetam. Dažās ainās parodēja filmas un seriālus "Helovīns", "Mirdzums", "Piektdiena, 13.", "Parastie aizdomās turamie", "Sestais prāts", "Blēras ragana: Kursa darbs no viņpasaules", "Matrikss" un "Bafija pret vampīriem".

Filmas pirmizrāde notika , un to izplatīja Dimension Films. Tā nopelnīja 278 miljonus ASV dolāru pie 19 miljonu liela budžeta un saņēma dalītas kritiķu atsauksmes un pozitīvas skatītāju atsauksmes. Filmai izdoti četri turpinājumi.

 Tapšanas vēsture 
Filmas scenāriju sarakstīja brāļi Veiensi kopā ar Badiju Džonsonu un Filu Beimanu, ar kuriem viņi strādāja pie situāciju komēdijseriāla The Wayans Bros. 1998. gadā Dimension Films iegādājās parodiju par filmu "Kliedziens", kuras scenāriju sarakstīja Džeisons Frībergs un Ārons Selcers. Lai gan visi seši norādīti kā "Šausmenītes" scenārija autori, no Frīberga un Selcera scenārija filmā netika iekļauts gandrīz nekas.

Pēc Vašingtonas Universitātes absolvēšanas Anna Ferisa plānoja doties uz Londonu, bet galu galā nolēma doties uz Losandželosu un, pēc tikšanās ar vairākiem menedžeriem, piedalījās filmas noklausīšanās un ieguva savu pirmo lomu. Kīnens Veins atteica daudzām citām aktrisēm, bet bija gatavs strādāt ar Ferisu, neskatoties uz viņas pieredzes trūkumu. Viņš teica, ka "Ferisai piemita dabiska nevainība un viņa bija smieklīga". Pirms Karmenas Elektras pievienošanās aktieru sastāvam Drū Dekeres lomai izskatīja Melisu Džoanu Hārtu un Dženiju Makārtiju.

 Lomās 
+"Šausmenītes" aktieru sastāvs Aktieris Tēls Balstīts uz Anna Ferisa Sindija Kempbela Sidnija Preskota (Neves Kempbelas tēls no filmas "Kliedziens")Džūlija Džeimsa (Dženifere Lava Hjūita) no filmas "Es zinu, ko jūs izdarījāt pagājušajā vasarā" Džons Ābrahamss Bobijs Prinss  Billijs Lūmiss no filmas "Kliedziens"Rejs Bronsons (Fredijs Prinss jaunākais ) no filmas "Es zinu, ko jūs izdarījāt pagājušajā vasarā" Marlons Veiens  "Sīkais" Mīks Rendijs Mīks no filmas "Kliedziens" Redžaina Hola Brenda Mīksa Karla Vilsona no filmas "Es joprojām zinu, ko jūs izdarījāt pagājušajā vasarā"Morīna Evansa no filmas "Kliedziens 2" Šons Veiens Rejs Vilkinss Stjū Māhers no filmas "Kliedziens"Fils Stīvenss no filmas "Kliedziens 2" Šenona Elizabete Bafija Gilmora Helēna Šiversa no filmas "Es zinu, ko jūs izdarījāt pagājušajā vasarā"Tatuma Railija no filmas "Kliedziens" Lohlins MunroGregs Filips Berijs Kokss (Raians Filips) no filmas "Es zinu, ko jūs izdarījāt pagājušajā vasarā" Deivs ŠeridansDūfijs Gilmors/Slepkava Djūijs Reilijs no filmas "Kliedziens"Ghostface slepkava no filmas "Kliedziens"Zvejnieks no filmas "Es zinu, ko jūs izdarījāt pagājušajā vasarā" Šeri Outeri Geila Heilstorma Geila Vezersa no filmas "Kliedziens" Karmena Elektra Drū Dekere  Keijsija Bekere no filmas "Kliedziens"

 Vērtējumi 

 Ienākumi 
Pirmajā nedēļas nogalē ASV un Kanādas kinoteātros filma nopelnīja nedaudz vairāk par 42 miljoniem ASV dolāru un kļuva par pirmizrādes nedēļas nogales pelnošāku R reitinga filmu, pārspējot filmas "Prezidenta lidmašīna" rekordu. Kopumā ASV un Kanādas kinoteātros filma nopelnīja 157 miljonus ASV dolāru, savukārt pārējo valstu kinoteātros tā nopelnīja 121 miljonu, līdz ar to kopējie ienākumi sastādīja 278 miljonus ASV dolāru.

 Kritiķu atsauksmes 
Filma saņēma dažādas kritiķu atsauksmes. Recenziju apkopošanas tīmekļa vietnē Rotten Tomatoes filmai ir 51% vērtējums. Recenziju autori apgalvo, ka ""Šausmenīte" pārspīlē ar rupjībām un riebeklībām, lai sasmīdinātu skatītājus". Metacritic vietnē, balstoties uz 32 kritiķu atsauksmēm, filma saņēma 48 punktus, kas norāda uz "jauktām vai viduvējām atsauksmēm". CinemaScore aptaujātie skatītāji piešķīra filmai vidējo vērtējumu skalā no 1 līdz 5+.

Džons Leidons no Variety rakstīja, ka filmai nav "gaumes vai politkorektuma ierobežojumu", piebilstot, ka "R kategorijas filmu ārējās pieklājības robežas tika izstieptas, ja ne sagrautas". Secinājumā Leidons rakstīja, ka filma "praktiski garantē, ka jūs smiesieties tik ilgi, kamēr jums nebūs kauns par sevi". Rodžers Īberts piešķīra filmai trīs zvaigznes no četrām, sakot, ka tā "demonstrē labu rezultātu", un nosauca to par "raibu, satīrisku uzbrukumu slešera žanra filmām". Tomēr Īberts kritizēja filmu par to, ka tā nav tik novatoriska kā citas, sakot, ka tai trūkst "šokējoša iespaida kā filmai "Lidmašīna!", kuras priekšrocība bija tās novatorismā".

Bobs Longino no The Atlanta Journal-Constitution uzskatīja, ka filmas rupjais humors mazina filmas kvalitāti, sakot, ka "Šausmenīte" "ienirst tik dziļi bezgaršīgā humora dzelmē, ka ir brīnums, ka tā saņēmusi R, nevis NC-17 reitingu". E.O. Skots no The New York Times apgalvoja, ka joki "kaitina ne tik daudz savas vulgaritātes, cik noguruma dēļ", piebilstot, ka lielāka daļa filmas parodēto tēmu jau ir izsmeltas.

Pīters Hauels no Toronto Star rakstīja, ka "daudzi joki ir vienkārši seksistiski, rasistiski, homofobiski, vardarbīgi... un nav smieklīgi. Aina, kurā dusmīgs vīrietis nogāza sievieti uz zemes un pēc tam brutāli spārdīja viņu ar kājām ir pretīga. Filmā bieži lietotie rupjie vārdi arī šķiet nepamatoti, pat ņemot vērā šos standartus, bet tas, iespējams, nav būtiski. Līdz brīdim, kad jūs saprotat, ka četru burtu vārdu skaits ir pieaudzis, pats sižets kļūs monotons."

 Atsauces 

 Ārējās saites 

Kategorija:2000. gada filmas
Kategorija:ASV filmas
Kategorija:Melnās komēdijas